


Republika Hrvatska

Krapinsko-zagorska županija

Općina Gornja Stubica



**PLAN UPRAVLJANJA IMOVINOM U VLASNIŠTVU OPĆINE GORNJA STUBICA**

**ZA 2025. GODINU**

**Zagreb, rujan 2024.**

UVOD

Donošenje Godišnjeg plana upravljanja utvrđeno je člancima 15. i 19. Zakona o upravljanju državnom imovinom („Narodne novine“, br. 52/18), gdje je propisana obveza donošenja Plana upravljanja imovinom u vlasništvu Republike Hrvatske. Kako se sukladno članku 35.st.8. Zakona o vlasništvu i drugim stvarnim pravima („Narodne novine“, br. 91/96, 68/98, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17) na pravo vlasništva jedinica lokalne samouprave na odgovarajući način primjenjuju pravila o vlasništvu Republike Hrvatske, to se načelo upravljanja imovinom u vlasništvu Države treba dosljedno i u cijelosti primjenjivati i na imovinu jedinica lokalne samouprave.

Tri su ključna i međusobno povezana dokumenta upravljanja i raspolaganja imovinom Općine Gornja Stubica:

* Strategija upravljanja imovinom Općine Gornja Stubica za razdoblje od 2020.-2026. godine,
* Godišnji plan upravljanja imovinom Općine Gornja Stubica, i
* Izvješće o godišnjem planu upravljanja imovinom Općine Gornja Stubica.

Plan upravljanja Načelnik donosi za razdoblje od godinu dana. Obvezni sadržaj, podaci koje mora sadržavati, te druga pitanja vezana za Plan upravljanja imovinom propisana su Uredbom o obaveznom sadržaju plana upravljanja imovinom u vlasništvu Republike Hrvatske (“Narodne novine“, broj 24/14).

Godišnjim planom upravljanja imovinom Općine Gornja Stubica, određuju se kratkoročni ciljevi i smjernice upravljanja imovinom, te provedbene mjere u svrhu provođenja Strategije, te mora sadržavati detaljnu analizu stanja upravljanja pojedinim oblicima imovine u vlasništvu Općine:

* godišnji plan upravljanja trgovačkim društvima u (su)vlasništvu Općine Gornja Stubica,
* godišnji plan upravljanja i raspolaganja stanovima i poslovnim prostorima u vlasništvu Općine Gornja Stubica,
* godišnji plan upravljanja i raspolagana građevinskim zemljištem u vlasništvu Općine Gornja Stubica,
* godišnji plan rješavanja imovinsko-pravnih i drugih odnosa vezanih uz projekte obnovljivih izvora energije te ostalih infrastrukturnih projekata, kao i eksploataciju mineralnih sirovina sukladno propisima koji uređuju ta područja,
* godišnji plan provođenja postupaka procjene imovine u vlasništvu Općine Gornja Stubica,
* godišnji plan prodaje nekretnina u vlasništvu Općine Gornja Stubica,
* godišnji plan rješavanja imovinsko-pravnih odnosa,
* provedbe projekata javno-privatnog partnerstva,
* godišnji plan vođenja registra imovine,
* godišnji plan postupaka vezanih uz savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Općine Gornja Stubica,
* godišnji plan zahtjeva za darovanje nekretnina upućen Ministarstvu državne imovine.

Navedenim poglavljima definiraju se kratkoročni ciljevi, pružaju izvedbene mjere, odnosno specificiraju se aktivnosti za ostvarenje ciljeva, te određuju smjernice upravljanja, a sve u svrhu učinkovitog upravljanja i raspolaganja imovinom Općine s ciljem njezina očuvanja i važnosti za život i rad sadašnjih i budućih generacija, te njezine funkcije u službi gospodarskog rasta.

Upravljanje imovinom podrazumijeva pronalaženje optimalnih rješenja koja će dugoročno očuvati imovinu, čuvati interese Općine Gornja Stubica i generirati gospodarski rast. Vlasništvo osigurava kontrolu, javni interes i pravično raspolaganje nad prirodnim bogatstvima, kulturnom i tradicijskom baštinom, i drugim resursima u vlasništvu Općine Gornja Stubica, kao i prihode koji se mogu koristiti za opće dobro.

Vlasništvo Općine važan je instrument postizanja strateških razvojnih ciljeva vezanih za regionalnu prometnu, kulturnu i zdravstvenu politiku, kao i za druge razvojne politike Općine. Učinkovito upravljanje imovinom Općine Gornja Stubica trebalo bi poticati razvoj gospodarstva i važno je za njegovu stabilnost, a istodobno pridonosi boljoj kvaliteti života svih mještana Općine kao i onih koji privremeno borave na području Općine.

Tijekom sljedećih godina struktura Plana će se usavršavati, posebno u vidu modela planiranja koji bi bio primjenjiv na metode usporedbe i mjerljivosti rezultata ostvarivanja provedbe Plana. Nedostaci će se svakako pokušati maksimalno ukloniti razvijanjem unificirane metode izvještavanja provedbe Plana i mjerljivosti rezultata rada. Godišnji plan iskorak je u smislu transparentnosti i javne objave podataka vezanih za upravljanje i raspolaganje Općinskom imovinom.

Člankom 48. Zakona o lokalnoj i područnoj (regionalnoj) samoupravi propisano je da vrijednostima nekretnina iznad 0,5% prihoda bez primitaka iz prethodne godine raspolaže Općinsko vijeće, a ispod iznosa 0,5% Općinski Načelnik Općine Gornja Stubica.

* Člankom 28. Statuta Općine Gornja Stubica (“Službeni glasnik Krapinsko-zagorske županije” broj: 28/18. 06/20. i 11/21.) definirano je da Općinsko vijeće:
* donosi odluku o uvjetima, načinu i postupku gospodarenja nekretninama u vlasništvu Općine,
* odlučuje o stjecanju i otuđivanju nekretnina i pokretnina i drugom raspolaganju

imovinom Općine čija pojedinačna vrijednost prelazi 0,5% iznosa prihoda bez

primitaka ostvarenih u godini koja prethodi godini u kojoj se odlučuje o

stjecanju i otuđenju nekretnina i pokretnina odnosno drugom raspolaganju

imovinom, a uvijek odlučuje ako vrijednost prelazi 1.000.000 kuna (132.722.81€). Ukoliko je taj iznos od manji od 70.000,00 kuna (9.290,60€), tada odlučuje u visini većoj od 70.000,00 kuna(9.290,60€),

* osniva javne ustanove, ustanove, trgovačka društva i druge pravne osobe, za obavljanje gospodarskih, društvenih, komunalnih i drugih djelatnosti od interesa za Općinu.
* Člankom 45. Statuta Općine Gornja Stubica (“Službeni glasnik Krapinsko-zagorske županije” broj: 28/18. 06/20. i 11/21.) definirano je da Općinski Načelnik:
* odlučuje o stjecanju i otuđenju nekretnina i pokretnina Općine, ako je stjecanje i

otuđivanje planirano u proračunu i provedeno u skladu sa zakonskim propisima, a najviše do 70.000,00 kuna (9.290,60€),

* predlaže izradu prostornog plana kao i njegove izmjene i dopune,
* razmatra i utvrđuje konačni prijedlog prostornog plana,
* provodi postupak natječaja i donosi odluku o najpovoljnijoj ponudi za

davanje u zakup poslovnog prostora u vlasništvu Općine u skladu s

posebnom odluku Općinskog vijeća o poslovnim prostorima,

Sve pokretne i nepokretne stvari, te imovinska prava koja pripadaju Općini, čine imovinu Općine. Imovinom Općine upravljaju općinski načelnik i Općinsko vijeće u skladu s odredbama zakona i Statuta, pažnjom dobrog gospodara.

U postupku upravljanja imovinom općinski Načelnik donosi pojedinačne akte glede upravljanja imovinom na temelju općih akata Općinskog vijeća o uvjetima, načinu i postupku gospodarenja imovinom Općine.

# SREDSTVA ZA UPRAVLJANJE IMOVINOM

Sredstva za upravljanje imovinom Općine Gornja Stubica u 2025. godini osigurana su u Proračunu Općine Gornja Stubica za 2025. godinu, a sastoje se od sljedećih stavki:

Tablica 1. Sredstva za upravljanje imovinom Općine Gornja Stubica u 2025. godini

|  |  |  |
| --- | --- | --- |
| **Redni broj** | **OPIS ULAGANJA** | **IZNOS U EURIMA** |
| 1. | Tekuće održavanje imovine |  |
| 2. | Održavanje groblja i mrtvačnice |  |
| 3. | Upravljanje imovinom |  |

*Izvor: Proračun Općine Gornja Stubica za 2025.godinu sa projekcijama za 2026. i 2027.godinu*

# PLAN UPRAVLJANJA TRGOVAČKIM DRUŠTVIMA U VLASNIŠTVU/SUVLASNIŠTVU OPĆINE GORNJA STUBICA

Upravljanje poslovnim udjelima u trgovačkim društvima podrazumijeva posjedovanje, stjecanje i raspolaganje poslovnim udjelima te ostvarivanje prava članova društva sukladno važećim propisima.

Podizanje kvalitete upravljanja u trgovačkim društvima presudno je važno za osiguravanje njihova pozitivnog doprinosa cjelokupnoj ekonomskoj učinkovitosti i konkurentnosti Općine Gornja Stubica. Potrebno je kontinuirano vršiti kontrolu nad trgovačkim društvima u kojima Općina ima poslovni udio, kako bi ta društva poslovala ekonomski opravdano i prema zakonskim odredbama.

Općina ima udjele u vlasništvu sljedećih trgovačkih društava:

*Tablica 2. Popis trgovačkih društava u kojima Općina Gornja Stubica ima poslovni udio*

|  |  |  |  |  |  |
| --- | --- | --- | --- | --- | --- |
| **Red. br.** | **Opći podaci o poduzeću/ trgovačkom društvu** | | | | **Poslovni udio** |
| **Trgovačko društvo** | **Sjedište društva** | **OIB** | **Temeljni kapital** | **%** |
| 1. | ZAGORSKI VODOVOD društvo s ograničenom odgovornošću za javnu vodoopskrbu i odvodnju | Zabok (Grad Zabok) Ulica Ksavera Šandora Gjalskog 1 | 61979475705 | 10.127.490,00 euro | 5,23 |

*Izvor: Sudski registar; Službene web stranice trgovačkih društava*

Zagorski vodovod d.o.o. je danas najveće komunalno poduzeće na prostoru Krapinsko-zagorske županije, u vlasništvu je 27 jedinica lokalne samouprave (JLS), bavi se djelatnošću javne vodoopskrbe i javne odvodnje, djeluje na području Krapinsko-zagorske i Zagrebačke županije i opskrbljuje vodom oko 90.000 stanovnika preko više od 31.000 priključaka.

U sustav javne vodoopskrbe Zagorskog vodovoda d.o.o. uključeno je 6 izvorišta, 60 vodosprema, te 80 hidroforskih i pumpnih postrojenja. Ukupna razvodna mreža javne vodoopskrbe iznosi preko 2.000 km.

U sustav javne odvodnje Zagorskog vodovoda d.o.o. uključena su 4 UPOV-a i 5 crpnih stanica. Ukupna razvodna mreža javne odvodnje iznosi preko 250 km.

Strategijom upravljanja imovinom definirane su sljedeće smjernice za upravljanje trgovačkim društvima u vlasništvu/suvlasništvu Općine Gornja Stubica:

* vršiti kontrolu nad trgovačkim društvima u kojima Općina Gornja Stubica ima poslovni udio, kako bi ta društva poslovala ekonomski opravdano i prema zakonskim odredbama.

Planom upravljanja imovinom definiraju se sljedeće smjernice za upravljanje trgovačkim društvima u vlasništvu/suvlasništvu Općine Gornja Stubica:

* vršiti kontrolu nad trgovačkim društvima u kojima Općina Gornja Stubica ima poslovni udio, kako bi ta društva poslovala ekonomski opravdano i prema zakonskim odredbama,
* sudjelovati na sjednicama skupština trgovačkih društava u vlasništvu/suvlasništvu Općine,
* prikupljati i pregledavati izvješća o poslovanju trgovačkih društava,
* Općina Gornja Stubica treba djelovati kao informiran i aktivan vlasnik/suvlasnik te ustanoviti jasnu i konzistentnu vlasničku politiku.

U 2025. godini nije planirano raspolaganje, odnosno stjecanje i prodaja poslovnih udjela Općine Gornja Stubica u trgovačkim društvima.

# PLAN UPRAVLJANJA I RASPOLAGANJA POSLOVNIM I STAMBENIM PROSTORIMA U VLASNIŠTVU OPĆINE GORNJA STUBICA

Poslovni prostori su, prema odredbama Zakona o zakupu i kupoprodaji poslovnog prostora („Narodne novine“, br. 125/11, 64/15, 112/18), poslovne zgrade, poslovne prostorije, garaže i garažna mjesta.

Općina Gornja Stubica trenutno raspolaže, odnosno u svom vlasništvu ima poslovne prostore koji su dani u zakup. Poslovni prostori Općine su navedeni u sljedećoj tablici.

Tablica 3. Popis poslovnih prostora danih u zakup u vlasništvu Općine Gornja Stubica

|  |  |  |  |  |
| --- | --- | --- | --- | --- |
| **Red. br.** | **Naziv/opis**  **poslovnog prostora** | **Adresa** | **Površina**  **(u m2)** | **Iznos mjesečne zakupnine (u eurima)** |
|  | DRUŠTVENI DOM MODROVEC | MODROVEC 25B | 103 | 225,50 EUR-a, plus PDV. |
|  | KUĆICA POD LIPOM | ZAGREBAČKA ULICA | 47,20 PLUS 46 HVATI PRIPADAJUĆEG ZEMLJŠTA | 150,00 EURA |

*Izvor: Općina Gornja Stubica*

Za sve poslovne prostore potrebno je kontinuirano praćenje postojećeg stanja, te kontinuirano voditi brigu o njihovom tekućem održavanju.

Općina planira utvrditi namjenu nekretnina s kojima upravlja i raspolaže, te ustrojiti evidenciju o ostvarenim prihodima i rashodima od upravljanja i raspolaganja nekretninama po svakoj jedinici nekretnina kako bi se mogla utvrditi i pratiti učinkovitost upravljanja i raspolaganja nekretninama.

Strategijom upravljanja imovinom definirane su sljedeće smjernice upravljanja i raspolaganja poslovnim prostorima u vlasništvu Općine:

* na racionalan i učinkovit način upravljati poslovnim prostorima na način da oni prostori koji su potrebni Općini budu stavljeni u funkciju koja će služiti racionalnijem i učinkovitijem funkcioniranju, dok svi drugi prostori moraju biti ponuđeni na tržištu, bilo u formi najma, odnosno zakupa, bilo u formi njihove prodaje javnim natječajem,
* poduzeti aktivnosti za naplatu potraživanja vezanih uz zakup poslovnih prostora te aktivnije pratiti istek roka zaključenih ugovora i pravodobno poduzimati radnje u vezi s produljenjem ugovora o zakupu odnosno provedbi natječaja za zakup

Ovim Planom definiraju se sljedeće smjernice upravljanja i raspolaganja poslovnim prostorima u vlasništvu Općine:

* na racionalan i učinkovit način upravljati poslovnim prostorima na način da oni poslovni prostori koji su potrebni Općini Gornja Stubica budu stavljeni u funkciju koja će služiti njezinu racionalnijem i učinkovitijem funkcioniranju, dok svi drugi poslovni prostori moraju biti ponuđeni na tržištu, bilo u formi najma, odnosno zakupa, bilo u formi njihove prodaje javnim natječajem,
* poduzeti aktivnosti za naplatu potraživanja vezanih uz zakup poslovnih prostora te aktivnije pratiti istek roka zaključenih ugovora i pravodobno poduzimati radnje u vezi s produljenjem ugovora o zakupu odnosno provedbi natječaja za zakup,
* nove natječaje za zakup poslovnih prostora raspisati ovisno o raspoloživim kapacitetima postojećih i izvršiti ugovaranje prema eventualnim potrebama reguliranja ugovornog odnosa s postojećim korisnicima putem aneksa/dopune Ugovora o zakupu.

# PLAN UPRAVLJANJA I RASPOLAGANJA GRAĐEVINSKIM I POLJOPRIVREDNIM ZEMLJIŠTEM U VLASNIŠTVU OPĆINE GORNJA STUBICA

Građevinsko je zemljište, prema odredbama Zakona o prostornom uređenju („Narodne novine“, broj 153/13, 65/17, 114/18, 98/19), zemljište koje je izgrađeno, uređeno ili prostornim planom namijenjeno za građenje građevina ili uređenje površina javne namjene.

Građevinsko zemljište čini važan udio nekretnina u vlasništvu Općine koji predstavlja veliki potencijal za investicije i ostvarivanje ekonomskog rasta. Aktivnosti u upravljanju i raspolaganju građevinskim zemljištem u vlasništvu Općine podrazumijevaju i provođenje postupaka stavljanja tog zemljišta u funkciju: prodajom, osnivanjem prava građenja i prava služnosti, rješavanje imovinskopravnih odnosa, davanjem u zakup zemljišta te kupnjom nekretnina za korist Općine, kao i drugim poslovima u vezi sa zemljištem Općine, ako upravljanje i raspolaganje njima nije u nadležnosti drugog tijela.

Građevinsko zemljište označava izgrađeno ili neizgrađeno zemljište koje je dokumentima prostornog uređenja predviđeno za izgradnju građevine ili za drugi način i oblik korištenja ili uređenja, a nalazi se unutar građevinskog područja Općine.

Za građevinsko zemljište za koje nisu riješeni imovinsko-pravni odnosi planira se nastaviti s rješavanjem imovinsko-pravnih odnosa te ažuriranjem vrijednosti imovine temeljem procjena ovlaštenih sudskih vještaka za procjenu nekretnina. Općina također nadalje planira pokretati postupke za ostvarivanje prihoda od prava služnosti, što predstavlja ograničeno stvarno pravo na nečijoj nekretnini, gdje vlasnik, u ovom slučaju Općina, ovlašćuje nositelja da se na određeni način služi tom nekretninom, što je vlasnik te nekretnine dužan trpjeti ili zbog toga nešto propuštati.

Poljoprivrednim zemljištem, u smislu Zakona o poljoprivrednom zemljištu („Narodne novine“, br. 20/18, 115/18, 98/19, 57/22), smatraju se poljoprivredne površine koje su po načinu uporabe u katastru opisane kao: oranice, vrtovi, livade, pašnjaci, voćnjaci, maslinici, vinogradi, ribnjaci, trstici i močvare, kao i drugo zemljište koje se može privesti poljoprivrednoj proizvodnji.

Poljoprivredno zemljište mora se održavati pogodnim za poljoprivrednu proizvodnju. Pod održavanjem poljoprivrednog zemljišta pogodnim za poljoprivrednu proizvodnju smatra se sprječavanje njegove zakorovljenosti i obrastanja višegodišnjim raslinjem, kao i smanjenje njegove plodnosti.

Za što učinkovitije upravljanje i raspolaganje zemljištem u vlasništvu Općine podrazumijeva se provođenje postupaka stavljanja zemljišta u funkciju: prodajom, osnivanjem prava građenja i prava služnosti, rješavanjem zahtjeva razvrgnuća suvlasničke zajednice na zemljištu u vlasništvu Republike Hrvatske, Općine i drugih osoba, zatim provođenjem postupaka osnivanja založnog prava, davanjem u zakup zemljišta, ako upravljanje i raspolaganje njima nije u nadležnosti nekog drugog tijela.

Raspolaganje navedenim nekretninama će se vršiti prema potrebi i odredbama Odluka vezanih za upravljanje i raspolaganje nekretninama na području Općine.

* 1. Poduzetnička zona

Od 2001.godine provode se programi Vlade za poticanje malog gospodarstva, te je donesen i Zakon o unaprjeđenju poduzetničke infrastrukture („Narodne novine“, broj 93/13, 114/13, 41/14, 57/18) u kojemu se u članku 2., stavka 2. i 3. definirani pojam i cilj unaprjeđenja poduzetničke infrastrukture u Republici Hrvatskoj.

Poduzetničke zone su sukladno Zakonu definirane kao infrastrukturno opremljena područja određena prostornim planovima, namijenjena obavljanju određenih vrsta poduzetničkih, odnosno gospodarskih aktivnosti. Njihova osnovna karakteristika je zajedničko korištenje infrastrukturno opremljenog i organiziranog prostora od strane poduzetnika kojima se poslovanjem unutar poduzetničke zone omogućuje racionalizacija poslovanja i korištenje raspoloživih resursa poduzetničke zone zajedno s ostalim korisnicima poduzetničke zone.

Na području općine Gornja Stubica 2018. godine osnovana je Poslovna zona Gornja Stubica. Poslovna zona obuhvaća površinu od 285.071 m2 , pretežito proizvodno – prerađivačke namjene.

U ovom trenutku u Poslovnoj zoni djeluje 22 poduzetnika. Raspoloživa površina u zoni iznosi 194.318 m2.

Općina potiče razvoj poduzetništva kroz smanjenje komunalne naknade i komunalnog doprinosa.

# PLAN UPRAVLJANJA I RASPOLAGANJA KOMUNALNOM INFRASTRUKTUROM U VLASNIŠTVU OPĆINE GORNJA STUBICA

Sukladno Zakonu o komunalnom gospodarstvu („Narodne novine“, broj: 68/1, 110/18, 32/20) komunalna infrastruktura jesu:

1. Nerazvrstane ceste,
2. Javne prometne površine na kojima nije dopušten promet motornih vozila,
3. Javna parkirališta,
4. Javne garaže,
5. Javne zelene površine,
6. Građevine i uređaji javne namjene,
7. Javna rasvjeta,
8. Groblja i krematoriji na grobljima, te
9. Građevine namijenjene obavljanju javnog prijevoza.

Jedinice lokalne samouprave dužne su u donošenju i provođenju programa građenja komunalne infrastrukture i programa održavanja komunalne infrastrukture poštovati javni interes i omogućiti ostvarivanje i zaštitu pojedinačnih interesa na način koji nije u suprotnosti i na štetu javnog interesa (načelo zaštite javnog interesa).

* 1. Nerazvrstane ceste

Nerazvrstana cesta je javna prometna površina koja se koristi za promet prema bilo kojoj osnovi i koja je pristupačna većem broju raznih korisnika, a nije razvrstana u javnu cestu u smislu posebnog propisa.

* Odlukom o nerazvrstanim cestama na području općine Gornja Stubica (“Službeni glasnik Krapinsko-zagorske županije” broj: 37/14., 9/18., 6/19.,145/23. i 10/24.) uređuje se upravljanje, građenje i održavanje nerazvrstanih cesta; vrsta, opseg i rokovi izvođenja radova redovitog i izvanrednog održavanja nerazvrstanih cesta te kontrola i nadzor nad izvođenjem tih radova; financiranje nerazvrstanih cesta; njihova zaštita te nadzor i prekršajne odredbe.

[EVIDENCIJA O KOMUNALNOJ INFRASTRUKTURI - NERAZVRSTANE CESTE](https://info-cor.com/info-cor-detalji.php?kid=21&id=203&mid=2)

Planom upravljanja imovinom definiraju se sljedeće smjernice za nerazvrstane ceste:

* upisati sve nerazvrstane ceste kao javno dobro u općoj uporabi i kao neotuđivo vlasništvo Općine Gornja Stubica,
* nerazvrstane ceste održavati na temelju godišnjeg Programa održavanja komunalne infrastrukture na način da se na njima može obavljati trajan, siguran i nesmetan promet, bez opasnosti za osobe i imovinu,
* građenje i rekonstrukciju nerazvrstanih cesta obavljati sukladno godišnjem Programu gradnje objekata i uređaja komunalne infrastrukture na temelju tehničke dokumentacije, propisa o gradnji i prostornih planova,
* voditi i ažurirati jedinstvenu bazu podataka o nerazvrstanim cestama.

Općina Gornja Stubica u 2025. godini planira nastaviti provedbu aktivnosti uređenih Odlukom o nerazvrstanim cestama na području Općine Gornja Stubica.

* 1. Groblja i krematoriji na grobljima

Groblja i krematoriji su ograđeni prostori zemljišta na kojem se nalaze grobna mjesta, prostori i zgrade za obavljanje ispraćaja i pokopa umrlih (građevine mrtvačnica i krematorija, dvorane za izlaganje na odru, prostorije za ispraćaj umrlih s potrebnom opremom i uređajima), pješačke staze te uređaji, predmeti i oprema na površinama groblja, sukladno posebnim propisima o grobljima.

Pod održavanjem groblja i mrtvačnica unutar groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja.

Odlukom o grobljima na području Općine Gornja Stubica („Službeni glasnik Krapinsko-zagorske županije“ broj: 6/20) propisuju se :

- uvjeti upravljanja grobljem

- mjerila i način dodjeljivanja i ustupanja grobnih mjesta na korištenje, vremenski razmaci ukopa u popunjena grobna mjesta, te način ukopa nepoznatih osoba,

- uvjeti i mjerila za plaćanje naknade kod dodjele grobnog mjesta i godišnje naknade za korištenje grobnog mjesta,

- održavanje groblja i uklanjanje otpada,

- načini i uvjeti korištenja groblja i obavljanje pogrebnih poslova.

Na području općine Gornja Stubica utemeljena su tri mjesna groblja: groblje Gornja Stubica, groblje Dubovec i groblje Sveti Matej.

Grobljem upravlja Jedinstveni upravni odjel općine Gornja Stubica.

*Tablica 4. Komunalna infrastruktura – groblja i krematoriji na grobljima*

|  |  |  |  |  |  |
| --- | --- | --- | --- | --- | --- |
| **Red. br.** | **Vrsta KI** | **Naziv KI** | **Broj z.k.č.** | **Katastarska Općina** | **Vlasništvo (upravljanje)** |
| 1. | Groblje i mrtvačnica | GROBLJE I IZGRAĐENO ZEMLJIŠTE GORNJA STUBICA, ZAGREBAČKA ULICA - groblje 17816 m2, izgrađeno zemljište 121 m2 | 108,109,110/1 | Gornja Stubica | Općina Gornja Stubica |
| 2. | Groblje | Mjesno groblje Sveti Matej - Groblje u Fučkovom Brijegu | 3882,3883/1 | Sveti Matej | Općina Gornja Stubica |
| 3. | Groblje | Mjesno groblje Dubovec | 1998 | Dubovec | Rimokatolička kapela Sv. Marije u Dubovcu (Općina Gornja Stubica) |
| 4. | Groblje | Na dijelu čestice nalazi se groblje Dubovec | 2000 | Dubovec | Ima više suvlasnika |
| 5. | Groblje | Mjesno groblje Dubovec | 1999 | Dubovec | Općenarodna imovina s organom upravljanja narodni odbor Općine Donja Stubica |

*Izvor: Općina Gornja Stubica*

* 1. Javne zelene površine

Javne zelene površine su parkovi, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.

*Tablica 5. Komunalna infrastruktura – javne zelene površine*

|  |  |  |  |  |  |
| --- | --- | --- | --- | --- | --- |
| **Red. br.** | **Vrsta komunalne infrastrukture** | **Naziv KI** | **k.č.br.** | **Katastarska općina** | **Vlasništvo (upravljanje)** |
| 1. | Javna zelena površina | Oranica Hrenice- na dijelu čestice nalazi se sportsko rekreacijski centar | 1884 | Modrovec | Društveno vlasništvo (Općina Gornja Stubica) |
| 2. | Javna zelena površina | Oranica Hrenice- na dijelu čestice nalazi se nogometno igralište | 1885 | Modrovec | Društveno vlasništvo (Općina Gornja Stubica) |
| 3. | Javna zelena površina | Oranica Hrenice- na dijelu čestice nalazi se sportsko rekreacijski centar | 1886 | Modrovec | Društveno vlasništvo (Općina Gornja Stubica) |
| 4. | Javna zelena površina | Oranica Polje - na dijelu čestice nalazi se nogometno igralište | 1887 | Modrovec | Društveno vlasništvo (Općina Gornja Stubica) |
| 5. | Javna zelena površina | Oranica Dužica u Samci - na dijelu čestice nalazi se nogometno igralište | 1888/1 | Modrovec | Društveno vlasništvo (Općina Gornja Stubica) |
| 6. | Javna zelena površina | Oranica Dužica u Samci - na dijelu čestice nalazi se nogometno igralište | 1888/2 | Modrovec | Društveno vlasništvo (Općina Gornja Stubica) |
| 7. | Javna zelena površina | Oranica Dužica u Samci - na dijelu čestice nalazi se nogometno igralište | 1888/3 | Modrovec | Društveno vlasništvo (Općina Gornja Stubica) |
| 8. | Javna zelena površina | Oranica Gornja Stubica - na dijelu čestice nalazi se nogometno igralište | 1889 | Modrovec | Društveno vlasništvo (Općina Gornja Stubica) |
| 9. | Javna zelena površina | Park, sajmište Klemov trg | 83/1 | Gornja Stubica | Društveno vlasništvo (Općina Gornja Stubica) |
| 10. | Javna zelena površina | Oranica Melišćica - na dijelu čestice nalazi se nogometno igralište | 1895 | Modrovec | Društveno vlasništvo (Općina Gornja Stubica) |
| 11. | Javna zelena površina | Livada Melišćica - na dijelu čestice nalazi se nogometno igralište | 1896 | Modorvec | Društveno vlasništvo (Općina Gornja Stubica) |
| 12. | Javna zelena površina | Livada i oranica u Samci - na dijelu čestice nalazi se nogometno igralište | 1897 | Modrovec | Društveno vlasništvo (Općina Gornja Stubica) |
| 13. | Javna zelena površina | Oranica Melišćica - na dijelu čestice nalazi se nogometno igralište | 14898 | Modrovec | Društveno vlasništvo (Općina Gornja Stubica) |
| 14. | Javna zelena površina | Cesta u Stubici Gornjoj - na dijelu čestice nalazi se šetnica i drvored - Aleja lipa | 22 | Gornja Stubica | Društveno vlasništvo (Općina Gornja Stubica) |
| 15. | Javna zelena površina | Cesta u Stubici Gornjoj - na dijelu čestice nalazi se šetnica i drvored - Aleja lipa | 101 | Gornja Stubica | Društveno vlasništvo (Općina Gornja Stubica) |
| 16. | Javna zelena površina | Cesta u Stubici Gornjoj - na dijelu čestice nalazi se šetnica i drvored - Aleja lipa | 115 | Gornja Stubica | Društveno vlasništvo (Općina Gornja Stubica) |

*Izvor: Općina Gornja Stubica*

# Javna parkirališta

Javna parkirališta su uređene javne površine koje se koriste za parkiranje motornih vozila i/ili drugih cestovnih vozila s pripadajućom opremom na zemljištu u vlasništvu jedinice lokalne samouprave.

Parkirališta se moraju održavati čistima i urednima. Na javnim parkiralištima mora se održavati red, a vozila se moraju parkirati unutar označenog parkirnog mjesta.

*Tablica 6. Komunalna infrastruktura – Javna parkirališta*

|  |  |  |  |  |  |
| --- | --- | --- | --- | --- | --- |
| **Red. br.** | **Vrsta komunalne infrastrukture** | **Naziv KI** | **k.č.br.** | **Katastarska općina** | **Vlasništvo (upravljanje)** |
| 1. | Parkiralište | NA TRGU SV.JURJA - na dijelu čestice nalazi se parkiralište | 83/1 | Gornja Stubica | Općina Gornja Stubica |
| 2. | Parkiralište | KOD TRGOSTILA | 66/1 | Gornja Stubica | 1. Suvlasnički dio: 123/185, OPĆINA GORNJA STUBICA; 2. Suvlasnički dio: 62/185, TRGOSTIL D.D., OIB: 92498671077, DONJA STUBICA (Općina Gornja Stubica) |
| 3. | Parkiralište | Vrt pri potoku u Gornjoj Stubici - na dijelu čestice nalazi se parkiralište | 79/2 | Gornja Stubica | Društveno vlasništvo  (Općina Gornja Stubica) |
| 4. | Parkiralište | CESTA U GORNJOJ STUBICI - na dijelu čestice nalazi se parkiralište | 68 | Gornja Stubica | Općina Gornja Stubica |
| 5. | Parkiralište | DVORIŠTE I DVIJE GARAŽE GORNJA STUBICA, TRG SVETOG JURJA - na dijelu čestice nalazi se parkiralište | 82/1 | Gornja Stubica | Općina Gornja Stubica |

*Izvor: Općina Gornja Stubica*

# PLAN PRODAJE NEKRETNINA U VLASNIŠTVU OPĆINE GORNJA STUBICA

Jedan od ciljeva u Strategija je da Općina mora na racionalan i učinkovit način upravljati svojim nekretninama na način da one nekretnine koje su potrebne Općini budu stavljene u funkciju koja će služiti njezinu racionalnijem i učinkovitijem funkcioniranju. Sve druge nekretnine moraju biti ponuđene na tržištu bilo u formi najma, odnosno zakupa, bilo u formi njihove prodaje javnim natječajem.

Općina može prodati nekretnine u svom vlasništvu na temelju javnog natječaja i uz cijenu koja odgovara tržišnoj vrijednosti nekretnine, osim u slučajevima kad je mjerodavnim zakonskim propisima drukčije određeno.

Općina Gornja Stubica planira prodaju nekretnina u vlasništvu Općine osim u slučajevima kad je mjerodavnim zakonskim propisima drukčije određeno (Zakon o prostornom uređenju).

Nekretnine u vlasništvu Općine Gornja Stubica mogu se prodati po tržišnoj vrijednosti bez provedbe javnog natječaja (izravnom pogodbom) samo iznimno, u slučajevima predviđenim zakonom.

*Tablica 7. Nekretnine koje su za prodaju u vlasništvu Općine Gornja Stubica*

|  |  |  |  |  |
| --- | --- | --- | --- | --- |
| **Red. br.** | **Broj k.č.** | **Katastarska općina** | **Površina (m2)** | **Kratki opis** |
| 1. | 82/7 | GORNJA STUBICA | 1709 | U ovom trenutku se koristi kao parkiralište ali namjera je prodaja za potrebe izgradnje poslovno stambene zgrade (Dom zdravlja i stanovi)  **POSTUPAK JE U TIJEKU** |

*Izvor: Općina Gornja Stubica*

# PLAN STJECANJA NEKRETNINA U VLASNIŠTVU OPĆINE GORNJA STUBICA

Općina stječe vlasništvo i druga stvarna prava na nekretninama kupnjom, prihvatom dara, zamjenom, nasljeđivanjem i drugim načinima određenim zakonom.

Obzirom na eventualno moguće iskazane potrebe za provođenje projekata od posebne važnosti i od posebnog interesa Općine Gornja Stubica, Općina Gornja Stubica može stjecati i druge nekretnine u skladu s proračunskim mogućnostima, a po posebnim odlukama Općinskog vijeća Općine Gornja Stubica ili Općinskog načelnika sukladno zakonskim odredbama koje utvrđuju ingerencije u postupcima upravljanja imovinom.

*Tablica 8. Nekretnine koje Općina Gornja Stubica ima u planu stjecati*

|  |  |  |  |  |
| --- | --- | --- | --- | --- |
| **Red. br.** | **Broj k.č.** | **Katastarska općina** | **Površina (m2)** | **Kratki opis** |
| 1. | 96/1 | GORNJA STUBICA | 2910 | U OVOM TRENUTKU LIVADA ALI PLANIRA SE KUPNJA ZA POTREBE PROŠIRENJA PROSTORA DJEČJEG VRTIĆA JUREK |

*Izvor: Općina Gornja Stubica*

# PLAN PROVOĐENJA POSTUPAKA PROCJENE IMOVINE U VLASNIŠTVU OPĆINE GORNJA STUBICA

Procjena vrijednosti nekretnina u Republici Hrvatskoj regulirana je Zakonom o procjeni vrijednosti nekretnina („Narodne novine“, broj 78/15) koji je donesen 03. srpnja 2015. godine, a na snazi je od 25. srpnja 2015. godine. Zakon se isključivo bavi tržišnom vrijednosti nekretnina koja se procjenjuje pomoću tri metode i sedam postupaka, a propisan je i način na koji se prikupljaju podatci koje procjenitelji dobiju primjenjujući propisanu metodologiju, te potom evaluiraju i dalje koriste. Procjenu vrijednosti nekretnine mogu vršiti jedino ovlaštene osobe: stalni sudski vještaci i stalni sudski procjenitelji.

Na nekretninama na kojima nije izvršena procjena vrijednosti vršit će se pojedinačna procjena na temelju procjembenih elaborata koje će izraditi ovlašteni procjenitelji. Podaci o nekretninama se neprestano usklađuju, unose se promjene vezano uz prodaju nekretnina, kupnju nekretnina, povrat imovine, izgradnju, upotrebu, ulaganja i slično.

Ukoliko se ukaže potreba za davanje u zakup ili prodaju nekretnine tada će se provesti procjena koju će obavljati ovlašteni sudski vještak s kojim će se sklopiti ugovor za izradu elaborata o procjeni tržišne vrijednosti nekretnina. Sadržaj i oblik elaborata mora se izraditi sukladno zakonskim propisima i aktima te uputama iz ugovora sklopljenog s izabranim sudskim vještakom.

Procjena potencijala imovine mora se zasnivati na snimanju, popisu i ocjeni realnog stanja. U planiranom razdoblju, kako se budu usklađivali imovinsko-pravni odnosi (vlasnički udjeli), tako će Općina usklađivati, odnosno revalorizirati vrijednosti imovine.

Strategijom upravljanja imovinom definirane su sljedeće smjernice za provođenja postupaka procjene imovine u vlasništvu Općine:

* procjenjivanje imovine te njeno iskazivanje u knjigovodstvu Općine,
* procjenu potencijala imovine Općine Gornja Stubica zasnivati na snimanju, popisu i ocjeni realnog stanja,
* uspostaviti jedinstven sustav i kriterije u procjeni vrijednosti pojedinog oblika imovine, kako bi se što transparentnije odredila njezina vrijednost.

Planom upravljanja imovinom definiraju se sljedeće smjernice za provođenje postupaka procjene imovine u vlasništvu Općine:

* procjenu potencijala imovine Općine Gornja Stubica zasnivati na snimanju, popisu i ocjeni realnog stanja,
* kontinuirano raditi na detektiranju jedinica imovine u vlasništvu Općine, te istu procjenjivati i upisivati u poslovne knjige,
* uspostaviti jedinstven sustav i kriterije u procjeni vrijednosti pojedinog oblika imovine, kako bi se što transparentnije odredila njezina vrijednost,
* vršiti procjenu nekretnina u trenutku kada se za to ukaže potreba, odnosno prije raspolaganja nekretninama,
* sadržaj i oblik procjembenog elaborata mora se izraditi sukladno zakonskim propisima i aktima te uputama iz ugovora sklopljenog s izabranim sudskim vještakom
* temeljem ažuriranog Registra nerazvrstanih cesta koje su u vlasništvu Općine izvršiti procjenu novoupisanih stavki imovine u registar imovine Općine,
* ažurirati Registar ugovora Općine.

Sve nekretnine pojedinačno se procjenjuju od strane ovlaštenog sudskog procjenitelja, a temeljem procjembenog elaborata napravljenog sukladno važećim zakonskim i podzakonskim propisima.

Općina Gornja Stubica u 2025. godini ima u planu vršiti procjenu nekretnina za one nekretnine kojima se bude raspolagalo.

# PLAN RJEŠAVANJA IMOVINSKO-PRAVNIH ODNOSA

Jedan od osnovnih zadataka u rješavanju prijepora oko zahtjeva koje jedinice lokalne i područne samouprave imaju prema Republici Hrvatskoj je u rješavanju suvlasničkih odnosa u kojima se međusobno nalaze. U tom smislu potrebno je popisati sve nekretnine (stanove, poslovne prostore i građevinska zemljišta) na kojima postoji suvlasništvo i gdje god je to moguće i ne preklapaju se interesi, ili zamijeniti suvlasničke omjere na pojedinim nekretninama ili razvrgnuti suvlasničku zajednicu geometrijskom diobom. U praksi bi to, između ostalog, značilo da bi se zamjenom nekretnina formirale veće građevinske čestice pogodne za investicije.

U dijelu koji se odnosi na rješavanje imovinskopravnih odnosa za potrebe realizacije projekata jedinica lokalne i područne (regionalne) samouprave, prije svega, obuhvaćeni su:

1. Projekti koji su od općeg javnog ili socijalnog interesa
2. Projekti od osobitog značaja za gospodarski razvoj poput izgradnje novih, odnosno proširenja postojećih poduzetničkih zona
3. Infrastrukturni projekti jedinica lokalne i područne (regionalne) samouprave
4. Projekti jedinica lokalne i područne (regionalne) samouprave koji se financiraju iz fondova Europske unije

Zakonom o uređivanju imovinskopravnih odnosa u svrhu izgradnje infrastrukturnih građevina („Narodne novine” broj 80/11) u cilju osiguravanja pretpostavki za učinkovitije provođenje projekata vezano za izgradnju infrastrukturnih građevina od interesa za Republiku Hrvatsku i u interesu jedinica lokalne i područne (regionalne) samouprave, radi uspješnijeg sudjelovanja u Kohezijskoj politici Europske unije i u korištenju sredstava iz fondova Europske unije, uređuje rješavanje imovinskopravnih odnosa i oslobođenje od plaćanja naknada za stjecanje prava vlasništva, prava služnosti i prava građenja, na zemljištu u vlasništvu Republike Hrvatske i vlasništvu jedinica lokalne, odnosno jedinica područne (regionalne) samouprave.

Strategijom upravljanja imovinom definirane su sljedeće smjernice vezane za rješavanje imovinsko-pravnih odnosa:

* neprestani rad na detektiranju i uknjižbi jedinica imovine u vlasništvu Općine Gornja Stubica koje do sada nisu bile evidentirane kao općinska imovina,
* rješavati imovinsko-pravne odnose na nekretninama, kao osnovni preduvjet realizacije investicijskih projekata,
* usklađivati podatke u zemljišnim knjigama sa podacima u katastru radi utvrđivanja stvarnog stanja na terenu,
* popisati sve nekretnine na kojima postoji suvlasništvo i gdje god je to moguće, zamijeniti suvlasničke omjere na pojedinim nekretninama ili provesti razvrgnuće suvlasničke zajednice.

Planom upravljanja imovinom definiraju se sljedeće smjernice vezane za rješavanje imovinsko-pravnih odnosa:

* rješavati imovinsko-pravne odnose na nekretninama, kao osnovni preduvjet realizacije investicijskih projekata ,
* početak usklađivanja vanknjižnih stanja sa stanjem upisa u zemljišne knjige,
* usklađivati podatke u zemljišnim knjigama sa podacima u katastru radi utvrđivanja stvarnog stanja na terenu,
* popisati sve nekretnine na kojima postoji suvlasništvo i gdje god je to moguće, zamijeniti suvlasničke omjere na pojedinim nekretninama ili provesti razvrgnuće suvlasničke zajednice,
* u poslovnim knjigama evidentirati, te u financijskim izvještajima iskazati imovinu (nekretnine) za koju su riješeni imovinsko-pravni odnosi, prema procijenjenim vrijednostima sudskog vještaka.

# PLAN PROVEDBE PROJEKATA JAVNO-PRIVATNOG PARTNERSTVA

Zakonom o javno-privatnom partnerstvu („Narodne novine“, broj 78/12, 152/14) utvrđen je postupak predlaganja i odobravanja prijedloga projekata javno-privatnog partnerstva, provedba tih projekata, sadržaj ugovora o javno-privatnom partnerstvu te druga bitna pitanja.

Javno-privatno partnerstvo jest dugoročan ugovorni odnos između javnog i privatnog partnerstva, čiji je predmet izgradnja ili rekonstrukcija te održavanje javne građevine, u svrhu pružanja javnih usluga iz okvira nadležnosti javnog partnera. Obvezu i rizike u financiranje i proces gradnje preuzima privatni partner. Statusno javno-privatno partnerstvo jest model temeljen na ugovornom odnosu između javnog i privatnog partnera.

Javno tijelo može dopustiti i obavljanje komercijalne djelatnosti s ciljem naplate prihoda, ako je tako ugovoreno. U svrhu provedbe projekata javno-privatnog partnerstva, javni partner prenosi na privatnog pravo građenja ili mu daje koncesiju. Ugovor o javno-privatnom partnerstvu zaključuje se u pisano obliku na određeno razdoblje koje ne može biti kraće od pet ni duže od četrdeset godina, osim ako posebnim zakonom nije propisano duže razdoblje.

Javno-privatno partnerstvo oblik je suradnje dvaju sektora, u okviru koje se udruživanjem resursa i podjelom rizika postiže dodana vrijednost. Kod projekata javno-privatnog partnerstva vodit će se računa o ciljevima koji se žele postići uključivanjem privatnog sektora u isporuku javnih usluga, kao što su smanjenje ukupnih životnih troškova javnog projekta, povećanje efikasnosti trošenja javnog novca, ubrzanje raspoloživosti ponude javne infrastrukture i slično.

U financiranju projekta dijelom sudjeluje privatni poduzetnik, a ostatak vrijednosti nadoknađuje javno tijelo iz svoje proračuna. Relativno dugo trajanje odnosa (maksimum je do četrdeset godina) omogućuje povrat uloženih sredstava privatnom poduzetniku.

Općina nema planova za ulaženje u projekte javno-privatnog partnerstva u 2025.godini. Izgradnja pojedinog javnog objekta primjenom javno-privatnog partnerstva smatrat će se samo jednom od mogućnosti koja se može primijeniti samo kad to dopušta situacija, obilježja projekta i gdje se mogu dokazati jasne prednosti i koristi. Primjena dolazi u obzir samo ako se pokaže boljim rješenjem od, na primjer, tradicionalnih modela javne nabave, a sukladno definiranoj proceduri i metodologiji u sklopu važeće zakonske regulative u Republici Hrvatskoj.

# PLAN POSTUPAKA VEZANIH UZ SAVJETOVANJE SA ZAINTERESIRANOM JAVNOŠĆU I PRAVO NA PRISTUP INFORMACIJAMA KOJE SE TIČU UPRAVLJANJA I RASPOLAGANJA IMOVINOM U VLASNIŠTVU OPĆINE

Kontinuiranom i redovitom objavom informacija koje se tiču upravljanja i raspolaganja imovinom na Internet stranici Općine Gornja Stubica zainteresiranoj javnosti omogućava se uvid u rad općinske uprave te se povećava transparentnost i učinkovitost cjelokupnog sustava upravljanja imovinom u vlasništvu Općine Gornja Stubica.

Planom upravljanja imovinom definiraju se sljedeće smjernice vezane uz savjetovanje sa zainteresiranom javnošću i pravo na pristup informacijama:

* na službenoj internet stranici omogućiti pristup dokumentima upravljanja i raspolaganja imovinom u vlasništvu Općine Gornja Stubica,
* nastaviti sa redovitom i proaktivnom objavom dokumenata upravljanja i raspolaganja imovinom na internetskoj stranici Općine,
* provoditi savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Općine.

# PLAN ZAHTJEVA ZA DAROVANJE NEKRETNINA UPUĆENIH MINISTARSTVU PROSTORNOGA UREĐENJA, GRADITELJSTVA I DRŽAVNE IMOVINE

Nekretnine u vlasništvu Republike Hrvatske mogu se darovati jedinicama lokalne i područne (regionalne) samouprave.

Nekretnine u vlasništvu Republike Hrvatske mogu se darovati u svrhu:

* ostvarenja projekata koji su od osobitog značenja za gospodarski razvoj, poput izgradnje poduzetničkih zona te realizacije strateških investicijskih projekata od šireg značaja za Republiku Hrvatsku i/ili jedinice lokalne i područne (regionalne) samouprave, koji su kao takvi utvrđeni od strane nadležnog tijela jedinica lokalne i područne (regionalne) samouprave,
* ostvarenja projekata koji su od općeg javnog ili socijalnog interesa, poput izgradnje škola, dječjih vrtića, bolnica, domova zdravlja, društvenih domova, izgradnje spomen obilježja i memorijalnih centara, groblja, ustanova socijalne skrbi, provođenje programa deinstitucionalizacije osoba s invaliditetom, izgradnje sportskih i drugih sličnih objekata i provedbe programa prema Zakonu o društveno poticanoj stanogradnji, ukoliko se ne osniva pravo građenja, i
* izvršenja obveza Republike Hrvatske.

Nekretnine koje su u zemljišnim knjigama upisane kao vlasništvo Republike Hrvatske i koje su se na dan 1. siječnja 2017. koristile kao škole, domovi zdravlja, bolnice i druge ustanove kojima su osnivači jedinice lokalne i područne (regionalne) samouprave i koje se koriste u obrazovne i zdravstvene svrhe te groblja, mrtvačnice, spomenici, parkovi, trgovi, dječja igrališta, sportsko-rekreacijski objekti, sportska igrališta, društveni domovi, vatrogasni domovi, spomen-domovi, tržnice i javne stube temeljem novog Zakona o upravljanju državnom imovinom upisat će se u vlasništvo jedinca lokalne ili područne (regionalne) samouprave na čijem području se nalaze odnosno u vlasništvo ustanove koja ih koristi ili njima upravlja i koja je vlasništvo nekretnine stekla temeljem posebnog propisa.

Jedinice lokalne i područne (regionalne) samouprave, odnosno ustanove bile su dužne do 31. prosinca 2019. dostaviti Ministarstvu zahtjev za izdavanje isprave podobne za upis prava vlasništva na gore spomenutim nekretninama.

Ministarstvo će izdati ispravu podobnu za upis prava vlasništva na navedenim nekretninama jedinici lokalne i područne (regionalne) samouprave, odnosno ustanovi sukladno pravodobno podnesenim zahtjevima. Jedinice lokalne i područne (regionalne) samouprave, odnosno ustanove dužne su provesti sve pripremne i provedbene postupke uključujući i formiranje građevinskih čestica radi upisa vlasništva na spomenutim nekretninama u zemljišne knjige.

Općina Gornja Stubica do kraja 2025. godine dostaviti će Ministarstvu prostornoga uređenja, graditeljstva i državne imovine zahtjeve za darovanje nekretnina prema svojim potrebama.

# PLAN VOĐENJA EVIDENCIJE IMOVINE

Središnji registar državne imovine uređen je Zakonom o Središnjem registru državne imovine (NN 112/18) s ciljem evidencije, uvida u opseg i strukturu pojavnih oblika državne imovine, učinkovitijeg upravljanja i nadzor nad raspolaganjem i stanjem državne imovine, kvalitetnijeg i bržeg donošenja odluka o upravljanju i raspolaganju državnom imovinom te praćenja koristi i učinaka upravljanja pojavnim oblicima državne imovine.

Sukladno članku 7. Zakona Vlada Republike Hrvatske donijela je Uredbu o Središnjem registru državne imovine (NN 3/20) kojom je pobliže uređeno ustrojstvo i način vođenja, sadržaj Središnjeg registra, način prikupljanja podataka i utvrđeni podaci koji se javno objavljuju.

Sukladno navedenom Zakonu, pod pojmom državne imovine podrazumijeva se sva nefinancijska i financijska imovina države, i to: imovina u vlasništvu Republike Hrvatske, imovina jedinica lokalne odnosno područne (regionalne) samouprave, imovina trgovačkih društava, zavoda i drugih pravnih osoba čiji je osnivač Republika Hrvatska i/ili jedinica lokalne odnosno područne (regionalne) samouprave, imovina ustanova kojima je jedan od osnivača Republika Hrvatska i/ili jedinica lokalne odnosno područne (regionalne) samouprave, imovina ustanova kojima je jedan od osnivača ustanova čiji je osnivač Republika Hrvatska i/ili jedinica lokalne odnosno područne (regionalne) samouprave i imovina pravnih osoba s javnim ovlastima te pojavni oblici državne imovine koji su tim pravnim osobama na temelju posebnog propisa ili pravnog posla dani na upravljanje ili korištenje (u daljnjem tekstu: državna imovina), bez obzira na visinu vlasničkih udjela.

Obveznici su dužni:

* voditi svoju evidenciju o pojavnim oblicima državne imovine kojom upravljaju, raspolažu ili im je dana na korištenje, neovisno o nositelju vlasničkih prava te imovine,
* dostaviti i unijeti podatke o pojavnim oblicima državne imovine kojom upravljaju ili raspolažu u Središnji registar, uz naznaku isprave na temelju koje je upis, promjena ili brisanje izvršeno.

Jedan od prioritetnih ciljeva je vođenje, razvoj i unaprjeđenje sveobuhvatne interne evidencije pojavnih oblika imovine kojom upravlja Općina kako bi se osigurali podaci o cjelokupnoj imovini odnosno resursima s kojima Općina Gornja Stubica raspolaže.

Općina Gornja Stubica je uspostavila bazu podataka te kontinuirano popisuje imovinu, što je prvi i najvažniji korak u uspostavi djelotvornog sustava upravljanja imovinom. Detaljna baza podataka omogućava nadzor i analizu nekretnina te osigurava transparentnost u radu. Općina Gornja Stubica ima ustrojen registar imovine te se isti ovisno o promjenama, redovito ažurira/nadopunjuje.

Općina Gornja Stubica je imenovala odgovornu osobu za elektronički unos i ažuriranje podataka te se obvezuje dostaviti i unijeti podatke o pojavnim oblicima državne imovine kojom upravlja ili raspolaže u Središnji registar, uz naznaku isprave na temelju koje je upis, promjena ili brisanje izvršeno.

1. **POSEBNI CILJEVI I MJERE-SISTEMATIZIRANI PRIKAZ**

**Posebni cilj: Učinkovito upravljanje nekretninama u vlasništvu Općine Gornja Stubica** operacionalizira se putem sljedećih mjera:

* Održavanje postojećih portfelja nekretnina kojima upravlja Općina
* Aktivacija neiskorištene i neaktivne općinske imovine

**Posebni cilj: Učinkovito upravljanje vlasničkim udjelima u trgovačkim društvima** operacionalizira se putem sljedećih mjera:

* Vršiti kontrolu nad trgovačkim društvima u kojima Općina ima vlasnički udio te prikupljati i pregledavati izvješća o poslovanju trgovačkih društava

**Posebni cilj: Vođenje, razvoj i unaprjeđenje sveobuhvatne interne evidencije pojavnih oblika imovine kojom upravlja Općina Gornja Stubica** operacionalizira se putem sljedećih mjera:

* Funkcionalna uspostava evidencije općinske imovine

**Posebni cilj: Nekretnine dovesti u stanje imovinsko-pravne, prostorno-planske i funkcionalno-tržišne sposobnosti** operacionalizira se putem sljedećih mjera:

* Provođenje aktivnosti rješavanja imovinskopravnih odnosa
* Procjena potencijala imovine Općine Gornja Stubica - snimanje, popis i ocjena realnog stanja imovine

**Posebni cilj: Normativno urediti upravljanje i raspolaganje svim pojavnim oblicima nekretnina** operacionalizira se putem sljedećih mjera:

* Izmjene i dopune važećih strateških akata te izrada novih strateških akata upravljanja imovinom
* Donositi opće i pojedinačne akte glede upravljanja imovinom

|  |  |  |  |  |  |  |
| --- | --- | --- | --- | --- | --- | --- |
| **UČINKOVITO UPRAVLJANJE NEKRETNINAMA U VLASNIŠTVU OPĆINE GORNJA STUBICA**  **POSLOVNI PROSTORI**  Razdoblje: siječanj – prosinac 2025. | | | | | | |
| **MJERA** | **PRAVNO/UPRAVNI**  **INSTRUMENTI**  **PROVEDBE MJERE** | **AKTIVNOSTI/**  **NAČIN**  **OSTVARENJA** | **OPIS AKTIVNOSTI** | **POKAZATELJI**  **REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE** |
| Aktivacija neiskorištene i neaktivne općinske imovine putem zakupa (najma) | Zakon o upravljanju državnom imovinom  („Narodne novine“, br. 52/18)  Zakon o zakupu i kupoprodaji poslovnog prostora („Narodne novine“, broj 125/11, 64/15, 112/18)  Zakon o procjeni vrijednosti nekretnina („Narodne novine“, broj 78/15)  Odluka o davanju u zakup poslovnih prostora u vlasništvu Općine Gornja Stubica („Službeni glasnik Krapinsko-zagorske županije broj“ broj 02/2000.) | Sklapanje ugovora o zakupu poslovnih prostora | Potpisivanje ugovora o zakupu poslovnih prostora s fizičkom ili pravnom osobom | Broj sklopljenih ugovora o zakupu poslovnih prostora | Broj | Polazna (0)  Ciljana (0) |

|  |  |  |  |  |  |  |
| --- | --- | --- | --- | --- | --- | --- |
| **UČINKOVITO UPRAVLJANJE NEKRETNINAMA U VLASNIŠTVU Općine Gornja Stubica**  **STAMBENI PROSTORI**  Razdoblje: siječanj – prosinac 2025. | | | | | | |
| **MJERA** | **PRAVNO/UPRAVNI**  **INSTRUMENTI**  **PROVEDBE MJERE** | **AKTIVNOSTI/**  **NAČIN**  **OSTVARENJA** | **OPIS AKTIVNOSTI** | **POKAZATELJI**  **REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE** |
| Aktivacija neiskorištene i neaktivne općinske imovine putem zakupa (najma) | Zakon o upravljanju državnom imovinom  („Narodne novine“, br. 52/18)  Zakon o procjeni vrijednosti nekretnina („Narodne novine“, broj 78/15) | Sklapanje ugovora o najmu stambenih prostora | Potpisivanje ugovora o najmu stambenih prostora s fizičkom ili pravnom osobom | Broj sklopljenih ugovora o najmu stambenih prostora | Broj | Polazna (0)  Ciljana (0) |

|  |  |  |  |  |  |  |
| --- | --- | --- | --- | --- | --- | --- |
| **UČINKOVITO UPRAVLJANJE VLASNIČKIM UDJELIMA U TRGOVAČKIM DRUŠTVIMA**  Razdoblje: siječanj – prosinac 2025. | | | | | | |
| **MJERA** | **PRAVNO/UPRAVNI**  **INSTRUMENTI**  **PROVEDBE MJERE** | **AKTIVNOSTI/**  **NAČIN**  **OSTVARENJA** | **OPIS AKTIVNOSTI** | **POKAZATELJI**  **REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE** |
| Vršiti kontrolu nad trgovačkim društvima u kojima Općina ima vlasnički udio te  prikupljati i pregledavati izvješća o poslovanju trgovačkih društava | Zakon o upravljanju državnom imovinom  („Narodne novine“, br. 52/18)  Zakon o pravu na pristup informacijama („Narodne novine“, broj 25/13, 85/15)  Zakon o trgovačkim društvima  („Narodne novine“, br. 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19) | Prikupljati i analizirati izvješća o poslovanju trgovačkih društava | Zaprimanje i analiziranje financijskih izvještaja dostavljenih od trgovačkih društava | Broj prikupljenih izvještaja | Broj | Polazna (4)  Ciljana (4) |
| Zaprimanje, obrada i analiza godišnjih i srednjoročnih planova dostavljenih od strane trgovačkih društava od posebnog interesa za Općinu | Pravodobno i potpuno informiranje o poslovanju trgovačkih društava | Broj zaprimljenih planova | Broj | Polazna ()  Ciljana (1) |

|  |  |  |  |  |  |  |
| --- | --- | --- | --- | --- | --- | --- |
| **VOĐENJE, RAZVOJ I UNAPRJEĐENJE SVEOBUHVATNE INTERNE EVIDENCIJE POJAVNIH OBLIKA IMOVINE KOJOM UPRAVLJA OPĆINA GORNJA STUBICA**  Razdoblje: siječanj – prosinac 2025. | | | | | | |
| **MJERA** | **PRAVNO/UPRAVNI**  **INSTRUMENTI**  **PROVEDBE MJERE** | **AKTIVNOSTI/**  **NAČIN**  **OSTVARENJA** | **OPIS AKTIVNOSTI** | **POKAZATELJI**  **REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE** |
| Funkcionalna uspostava evidencije općinske imovine | Zakon o upravljanju državnom imovinom  („Narodne novine“, br. 52/18)  Zakon o središnjem registru državne imovine („Narodne novine“ broj 112/18)  Uredba o Središnjem registru državne imovine („Narodne novine“, broj 03/20) | Klasifikacija imovine i standardizacija podataka o imovini | Klasifikacija imovine u izrađenoj internoj evidenciji imovine po utvrđenim odredbama | Broj pojavnih oblika općinske imovine u internim evidencijama | Broj | Polazna (1)  Ciljana (1) |
| Redovito ažuriranje i objava podataka o imovini u internoj evidenciji imovine Općine | Kontinuirano ažuriranje postojećeg Registra imovine | Broj izvršenih ažuriranja Registra imovine godišnje | Broj | Polazna (3)  Ciljana (3) |

|  |  |  |  |  |  |  |
| --- | --- | --- | --- | --- | --- | --- |
| **NEKRETNINE DOVESTI U STANJE IMOVINSKO-PRAVNE, PROSTORNO-PLANSKE I FUNKCIONALNO-TRŽIŠNE SPOSOBNOSTI**  Razdoblje: siječanj – prosinac 2025. | | | | | | |
| **MJERA** | **PRAVNO/UPRAVNI**  **INSTRUMENTI**  **PROVEDBE MJERE** | **AKTIVNOSTI/**  **NAČIN**  **OSTVARENJA** | **OPIS AKTIVNOSTI** | **POKAZATELJI**  **REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE** |
| Provođenje aktivnosti rješavanja imovinskopravnih odnosa | Zakon o upravljanju državnom imovinom  („Narodne novine“, br. 52/18)  Zakon o uređivanju imovinskopravnih odnosa u svrhu izgradnje infrastrukturnih građevina  („Narodne novine“, br. 80/11)  Zakon o procjeni vrijednosti nekretnina („Narodne novine“, broj 78/15)  Pravilnik o informacijskom sustavu tržišta nekretnina („Narodne novine“, broj 114/15, 122/15) | Godišnji plan rješavanja imovinskopravnih odnosa vezanih uz infrastrukturne projekte | Rješavanje imovinskopravnih odnosa na nekretninama, kao osnovni preduvjet realizacije investicijskih projekata | Broj infrastrukturnih projekata za koje je potrebno provoditi aktivnosti rješavanja imovinskopravnih odnosa | Broj | Polazna (0)  Ciljana (1) |
| Zamjena nekretnina | Sklapanje ugovora o zamjeni nekretnina | Broj sklopljenih ugovora o zamjeni  nekretnina | Broj | Polazna (0)  Ciljana (0) |
| Razvrgnuće suvlasničke zajednice | Sklapanje sporazuma o razvrgnuću suvlasničke zajednice | Broj sklopljenih sporazuma o razvrgnuću suvlasničke zajednice | Broj | Polazna (0)  Ciljana (0) |
| Procjena potencijala imovine Općine - snimanje, popis i ocjena realnog stanja imovine | Sklapanje okvirnog ugovora sa sudskim vještakom građevinske struke (procjeniteljem) | Procjena tržišne vrijednosti nekretnine koju utvrđuje ovlašteni sudski vještak građevinske struke. Procjenu može obavljati ovlašteni sudski vještak s kojim je sklopljen okvirni ugovor za izradu elaborata o procjeni tržišne vrijednosti nekretnina. | Broj sklopljenih ugovora godišnje | Broj | Polazna (0)  Ciljana (2) |
| Procjena (utvrđivanje) vrijednosti nekretnina | Broj procijenjenih nekretnina | Broj | Polazna (0)  Ciljana (3) |

|  |  |  |  |  |  |  |
| --- | --- | --- | --- | --- | --- | --- |
| **NORMATIVNO UREDITI UPRAVLJANJE I RASPOLAGANJE SVIM POJAVNIM OBLICIMA NEKRETNINA**  Razdoblje: siječanj – prosinac 2025. | | | | | | |
| **MJERA** | **PRAVNO/UPRAVNI**  **INSTRUMENTI**  **PROVEDBE MJERE** | **AKTIVNOSTI/**  **NAČIN**  **OSTVARENJA** | **OPIS AKTIVNOSTI** | **POKAZATELJI**  **REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE** |
| Izmjene i dopune važećih strateških akata te izrada novih strateških akata upravljanja imovinom | Zakon o upravljanju državnom imovinom  („Narodne novine“, br. 52/18)  Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) | Izrada Godišnjeg plana upravljanja imovinom | Izrada Plana upravljanja imovinom za 2025. godinu | Broj izrađenih dokumenata | Broj | Polazna (0)  Ciljana (1) |
| Izrada Strategije upravljanja i raspolaganja imovinom | Izrada Strategije upravljanja i raspolaganja imovinom za razdoblje od 2020. do 2026. godine | Broj izrađenih dokumenata | Broj | Polazna (1)  Ciljana (0) |
| Donošenje općih i pojedinačnih akata glede upravljanja imovinom | Priprema, izrada i usvajanje općih i pojedinačnih akata glede upravljanja imovinom | Donošenje općih akata upravljanja imovinom | Broj  donesenih općih akata | Broj | Polazna (2)  Ciljana (2) |
| Donošenje pojedinačnih akata upravljanja imovinom | Broj  donesenih pojedinačnih akata | Broj | Polazna (0)  Ciljana (2) |